b'\n_START_ARTICLE_\nLibert\xc3\xa9, \xc3\xa9galit\xc3\xa9, fraternit\xc3\xa9\n_START_PARAGRAPH_\nLibert\xc3\xa9, \xc3\xa9galit\xc3\xa9, fraternit\xc3\xa9 ([li.b\xc9\x99r.te, e.ga.li.te, fra.ter.ni.te], fransk for \xc2\xabfrihet, likhet, brorskap\xc2\xbb)  er nasjonalt motto for Frankrike og Haiti. Det er en kortere variant av Libert\xc3\xa9, \xc3\xa9galit\xc3\xa9, fraternit\xc3\xa9, ou la mort!, (\xc2\xabFrihet, likhet, brorskap eller d\xc3\xb8den!\xc2\xbb), slagordet for den franske revolusjonen i 1789. Henvisningen til \xc2\xabd\xc3\xb8den\xc2\xbb ble fjernet da det i for stor grad ble assosiert med skrekkveldet under revolusjonen. _NEWLINE_Mottoet er blant annet gjengitt p\xc3\xa5 de franske euro-myntene. De tre ordene blir tidvis forbundet med de tre fargene i trikoloren, det franske nasjonalflagget, men det finnes ikke noen egentlig sammenheng mellom dem._NEWLINE_\xc2\xabFrihet, likhet, brorskap\xc2\xbb har ogs\xc3\xa5 v\xc3\xa6rt slagord i arbeiderbevegelsen og andre politiske massebevegelser i mange land._NEWLINE_Mottoet er eksempel p\xc3\xa5 hendiatris (fra gresk \xe1\xbc\x93\xce\xbd \xce\xb4\xce\xb9\xe1\xbd\xb0 \xcf\x84\xcf\x81\xce\xb9\xe1\xbf\xb6\xce\xbd, h\xc3\xa8n di\xc3\xa0 tri\xc3\xb4n, \xc2\xabett gjennom tre\xc2\xbb), en talem\xc3\xa5te som uttrykker en id\xc3\xa9 med tre ord.'